Orchesella erpeldingae
Orchesella erpeldingae ass eng Collembolenaart (Sprangschwänz) aus der Famill vun den Entomobryidae, déi zu Lëtzebuerg endeemesch an der Géigend vum Lëtzebuerger Sandstee virkënnt. Si ass am Joer 1968 vum Norbert Stomp als nei Aart beschriwwe ginn unhand vu Material, dat hien 1965 an den Zickzackschlëff (Bäerdref) an an der Dousteschbaach (Mëllerdall) fonnt hat, an 1966 an de Mamerleeën (tëscht Miersch a Schëndels), an de Kauschelterleeën (Rolleng/Miersch) an an den Noumerleeën (Noumer).

Spéider ass d'Aart och nach op e puer anere Plazen aus der Géigend vum Lëtzebuerger Sandsteen nogewise ginn.

Den Numm vun der Aart geet op d'Liliane Erpelding, dem Norbert Stomp seng Fra, zeréck, där hien déi nei Aart dediéiert huet.

Literatur 
Massard, J.A., 2015. La Société des naturalistes luxembourgeois de 1890 à 2015. Bulletin de la Société des naturalistes luxembourgeois 116, S. 5-302.
Reiffers, J. & A. Arendt, 1995. Contribution à la connaissance des Collemboles du genre Orchesella au Luxembourg (Insecta, Collembola). Bulletin de la Société des naturalistes luxembourgeois 96, S. 117-120.
 Stomp N., 1968. Deux nouvelles espèces d'''Orchesella de la région du « Grès de Luxembourg » (Insecta, Collembola, Entomobryidae). Archives de l'Institut grand-ducal, section des sciences naturelles, mathématiques et physiques 33 (1967), S. 259-273.
 Stomp N. & W.M. Weiner, 2005. Some remarkable species of Collembola (Insecta, Apterygota) of the Luxembourg sandstone area.'' Travaux scientifiques du Musée national d'histoire naturelle, Ferrantia 44, S. 227-232.

Sprangschwänz
Endeemesch Fauna zu Lëtzebuerg